
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 20 aprilie 2010               

Pl-x 120/2010                     


                                                                  AVIZ

asupra propunerii legislative privind stingerea creanţelor reprezentând impozite, taxe şi alte venituri datorate bugetului de stat şi/sau creanţelor reprezentând contribuţii sociale administrate de Ministerul Economiei şi Finanţelor prin trecerea în proprietatea publică a statului a unor bunuri imobile proprietate a debitorilor.
          În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă privind stingerea creanţelor reprezentând impozite, taxe şi alte venituri datorate bugetului de stat şi/sau creanţelor reprezentând contribuţii sociale administrate de Ministerul Economiei şi Finanţelor prin trecerea în proprietatea publică a statului a unor bunor imobile proprietate a debitorilor, trimisă cu adresa nr. Pl x 120 din 7 aprilie 2010 şi înregistrat cu nr. 31/244 din 8 aprilie 2010.
Conform dispoziţiilor art. 75 alin.(1) din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 20 aprilie 2010.

Propunerea legislativă are ca obiect de reglementare stabilirea unor măsuri privind stingerea creanţelor reprezentând impozite, taxe şi alte venituri datorate bugetului de stat şi/sau a creanţelor reprezentând contribuţii sociale administrate de Ministerul Finaţelor Publice prin trecerea în proprietatea publică a statului a unor bunuri imobile proprietate a debitorilor.
Membrii comisiei au examinat propunerea legislativă supusă avizării, expunerea de motive şi avizul negativ al Consiliului Legislativ nr. 1201 din 19 octombrie 2009.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative, întrucât aceasta reia soluţiile legislative prevăzute prin Ordinul Ministrului Economiei şi Finanaţelor nr. 486/2007 pentru aprobarea procedurii privind stingerea creanţelor reprezentând impozite, taxe şi alte venituri datorate bugetului de stat, act emis în temeiul art. 175 din Ordonanţa Guvernului nr. 92/2003 privind Codul de procedură fiscală, republicată.

 În raport de obiectul şi conţinutul reglementării, propunerea legislativă face parte din categoria legilor ordinare. 
            PREŞEDINTE,                                                      SECRETAR,

             Daniel BUDA                                               Gabriel ANDRONACHE
Consilier, Ciprian Bucur

